kardosdrur/scandi-wiki huggingface dataset:
Nikolaj Sonne

Nikolaj Sonne (født 1977) studievært og journalist. 

Nikolaj Sonne var i 1990'erne statist i programmet Rene ord for pengene på DR1. Han har været vært på DR2's gadgetprogram So ein Ding fra 2009 til 2018. Han var fra 2005 til 2008 journalist og vært på Gear-TV for gadgetmagasinet Gear. I 2011 modtog han DR's Sprogpris for bl.a. det sproglige arsenal af lydord, metaforer, ironi og ansigtsudtryk, som Nikolaj Sonne besidder, formår han uge efter uge at formidle et stofområde så levende og præcist, at også seere uden forhåndsinteresse og indsigt i gadget-verdenen bliver hængende og ligefrem oplever, at de begynder at forstå, hvordan diverse elektroniske produkter fungerer."

Kilder 

Tv-værter fra Danmark
Ansatte i DR
Modtagere af DR's Sprogpris
Mumia Abu-Jamal

Mumia Abu-Jamal (født 24. april 1954 som Wesley Cook) er en amerikansk tidligere journalist og Black Panther-aktivist, som i 1981 blev dømt for drabet på politimanden Daniel Faulkner den 9. december samme år. Han blev dømt til døden, men 7. december 2011 meddelte R. Seth Williams, der er district attorney i Philadelphia, at man ikke længere ville søge dødsstraffen fuldbyrdet, men at dommen blev forvandlet til livsvarigt fængsel uden mulighed for prøveløsladelse.

Abu-Jamal er blevet en cause célèbre for mange modstandere af dødsstraf, og får også megen opmærksomhed fra tilhængere af denne afstraffelsesmetode. Hans tilhængere mener han er uskyldig og hævder, at dommen mod ham var politisk motiveret. Både Amnesty International og Human Rights Watch har erklæret, at de ser dommen som urigtig, og de kræver, at Mumia bliver løsladt eller får en ny retssag. 

Abu-Jamal sidder i højsikkerhedsfængslet State Correctional Institution Greene i nærheden af Waynesburg i Pennsylvania.

Kilder 

Afroamerikanere
Mordere fra USA
Dødsdømte
Saab 99

Saab 99 var en bilmodel fra Saab, som blev produceret fra 1968 til 1984.

Modellen tilhørte den store mellemklasse, og konkurrerede med bl.a. Audi 80 og BMW 3-serie.

Modellen fandtes med 4-cylindrede benzinmotorer på 1,7, 1,85 og 2,0 liter, de to sidstnævnte i versioner med karburator eller benzinindsprøjtning, og sidstnævnte også i en version med turbolader.

Modellen blev i 1979 afløst af Saab 900, men fortsatte dog alligevel. I 1984 gennemgik den en facelift og blev omdøbt til Saab 90, hvorefter den fortsatte frem til 1987.

Tekniske specifikationer

Kilder

Eksterne henvisninger 

Store mellemklassebiler
Forhjulstrukne biler
Biler introduceret i 1968
Biler fra 1960'erne
Biler fra 1970'erne
Biler fra 1980'erne
99
Oz

Oz har flere betydninger:

Medier
Landet Oz – et fiktivt land i bogen Troldmanden fra Oz (1900) og filmen af samme navn (1939) samt flere andre bøger og film
Oz – en amerikansk tv-serie (1997-2003)
 OZ (radioamatørpræfiks) - dansk radioamatørpræfiks
 OZ (foreningsblad) - EDRs foreningsblad Experimenterende danske radioamatører - Bladet OZ

Personer
Oz Clarke – engelsk vinekspert
Ozzy Osbourne – engelsk musiker
Amos Oz – israelsk forfatter
Frank Oz – engelsk dukkefører, skuespiller og instruktør
Kevin Nash – amerikansk wrestler

Andet
Asiana Airlines – sydkoreansk flyselskab med IATA-koden OZ
Australien – Oz er et slangudtryk for Australien
Ounce – en engelsk vægtenhed som forkortes oz.
Steen Bendix Hansen

Steen Bendix Hansen (8. december 1953 – 2. januar 2006) var tidligere fodboldspiller, træner og formand fra 1998-2006 i Boldklubben Fremad Valby. Ydermere var han ansat som træner på 1. senior for herrer i Boldklubben Rødovre fra 1988-1991 samt ligeledes som træner i Østerbro Boldklub fra 1992-1994. Desuden virkede han i en årrække som træner for KBU's unionshold for herrer U15 og U16.

Steen Bendix Hansen huskes blandt andet som en af hovedkræfterne bag opførelsen af Boldklubben Fremad Valbys klubhus, Bevægelseshuset, der stod færdigt i 2001.

Eksterne henvisninger 

Fodboldtrænere fra Danmark
Fodboldspillere fra Fremad Valby
Fodboldspillere fra Danmark
Wicked

Wicked (engelsk: "ond", "syndig") kan hentyde til flere artikler:
Wicked! – et musikalbum fra bandet Scooter
Wicked (musical) – en musical af Stephen Schwartz
The Wicked – et finsk black metal-band
Big

Big er en kritikerrost og prisbelønnet amerikansk komedie- og fantasyfilm fra 1988 med Tom Hanks i hovedrollen. Andre centrale roller spilles af Elizabeth Perkins, Robert Loggia og John Heard. Instruktion er af Penny Marshall mens manuskriptet blev udarbejdet af Gary Ross og Anne Spielberg. 

Filmen blev meget godt modtaget af filmkritikerne og blev en stor publikumssucces i amerikanske biografer. Den opnåede også en vis succes udenfor USA. Den endte op som den fjerde mest indbringende film i amerikanske biografer i 1988.

Big blev Tom Hanks' internationale gennembrud som skuespiller. Filmen blev også Penny Marshalls store gennembrud som instruktør. Hun blev, med denne film, den første kvindelige instruktør i USA som passerede $100 millioner i amerikanske biografer.

Filmen blev tildelt en række priser, blandt andet en Saturn Award, en People's Choice Award og en specialpris ved Filmfestivalen i Venedig. Tom Hanks vandt også flere priser, blandt andet en Golden Globe og en Saturn Award. Det kan også nævnes at filmen blev nomineret til to Oscar-priser (bedste mandlige hovedrolle og bedste manuskript).

Handling 
Den 12-årige dreng Josh (David Moscow) bliver af et omrejsende cirkus forvandlet til en 35-årig mand (Tom Hanks) - dog kun af udseende. Han havde ønsket sig stor for at kunne gøre indtryk på en smuk skolekammerat, og da han på mystisk vis får ønsket opfyldt, bliver han pludselig og uforberedt kastet ind i de voksnes verden.

Rolleliste 
 Tom Hanks som Josh
 David Moscow som unge Josh
 Elizabeth Perkins som Susan
 Robert Loggia som MacMillan
 John Heard som Paul
 Jared Rushton som Billy
 Jon Lovitz som Scotty
 Mercedes Ruehl som Mrs Baskin
 Josh Clark som Mr Baskin
 Kimberlee M. Davis som Cynthia Benson
 Oliver Block som Freddie Benson
 Erika Katz som Cynthias veninde
 Allan Wasserman som Gymlæreren
 Mark Ballou som Derek

Referencer

Eksterne henvisninger 
 

Komediefilm fra USA
Fantasyfilm fra USA
Amerikanske film fra 1988
Erga omnes

Erga omnes (latin: "over for alle") anvendes ofte i juridisk sprogbrug for at beskrive retlige forpligtelser eller rettigheder overfor enhver. Ejendomsretten anses f.eks. for en erga omnes-rettighed, som skal beskyttes imod enhver krænkelse. En erga omnes rettighed (en lovmæssig ret) skal i den sammenhæng skelnes fra en rettighed, der bygger på et kontraktforhold, og som kun kan kræves overholdt af den kontraktlige modpart (inter partes).

I Danmark ret tales der også om at domme har retskraft inter partes men får virkning erga omnes. Med det menes at en dom formelt set kun afgør en tvist mellem parterne, men da man må forvente at en lignende sag vil ende på samme måde indretter samfundet sig efter dommen således at virkningen reelt er erga omnes

I international ret har den været brugt som et begreb, der beskriver enkelte, suveræne staters forpligtelser overfor statssamfundet som helhed. En erga omnes forpligtelse findes på grundlag af den universelle og ubetvivlelige interesse i at fastholde afgørende rettigheder (og i at forhindre overtrædelser af dem). Derfor har enhver stat retten til at rejse sag ved overtrædelser. Eksemplerne på normer af erga omnes-typen omfatter pirateri, folkedrab, slaveri og racediskrimination. Begrebet blev knæsat ved Den Internationale Domstols afgørelse i den såkaldte Barcelona Traction-sag [(Belgien kontra Spanien) (anden fase) ICJ Rep 1970 3 i paragraf 33]:

""… man må indføre en afgørende skelnen mellem en stats forpligtelser overfor det international samfund som helhed og de forpligtelser, der opstår i forhold til en anden stat vedrørende diplomatisk immunitet. De førstnævnte er i selve deres natur alle staters anliggende. I betragtning af, hvor vigtige de omhandlede rettigheder er, må alle stater anses for at have en retlig interesse i at beskytte dem; de er forpligtelser erga omnes.

[fra § 34] Disse forpligtelser afledes f.eks. i moderne, international ret af forbuddet mod aggressive handlinger og folkedrab, men også af de principper og regler, der gælder den menneskelige persons grundlæggende rettigheder, heri indbefattet beskyttelse mod slaveri og racediskrimination. Nogle af de beskyttelsesrettigheder, der har sammenhæng dermed, er optaget i den almindelige, internationale lovmasse . . . andre er taget i brug af internationale organer af en universel eller quasiuniversel karakter."

Det har også været diskuteret i hvilken grad erga omnes princippet kan finde anvendelse, såfremt en norm (regel) der beskytter miljøet opnår karakter af jus cogens. For eksempel en regel søger at begrænse udledningen af drivhusgasser.

Referencer

Se også 
 Universel jurisdiktion
 Jus cogens

Retsvæsen
Folkeret
Latinske vendinger
Juridiske begreber
Tulun

Tulun (, ) er en by i Irkutsk oblast, Sibiriske føderale distrikt i Den Russiske Føderation omkring 400 kilometer nordvest for oblastens administrative center, Irkutsk. Byen har  indbyggere og blev grundlagt i .

Geografi 
Tulun ligger ved floden Iya, nord for den østlige del af Sajanbjergene. Tulun er en stationsby på den Den transsibiriske jernbane, 4795 kilometer fra Moskva.

Historie 
Tulun blev grundlagt i . Efter konstruktionen af den transsibiriske jernbane i staten af 1900-tallet voksede byen hurtigt til et vigtigt regionalt handelsknudepunkt.

Indbyggerudvikling 

Note: Data fra folketællinger (til 1926 afrundet)

Økonomi 
Tulun er et vigtigt center for kul- og tømmerindustrien. I nærheden ligger dagbruddene Aseiski (Азейский) og Tulunski (Тулунский) hvor der udvindes brunkul, og der er et hydrolyseværk i byen.

Referencer

Eksterne henvisninger 

 Kommuneside 
 Tulun på mojgorod.ru 

Byer i Irkutsk oblast
Westergaard

Flere prominentet personer bære navnet Westergaard:
 Harald Ludvig Westergaard – afdød dansk statistiker og nationaløkonom
 Kurt Westergaard – karikaturtegner for Jyllands-Posten
 Charles Peter Martin Westergaard – dansk atlet
 Torben Westergaard – dansk bassist og komponist
 Per Westergaard – tidligere fodboldspiller
 Svend Westergaard – afdød dansk komponist og musikpædagog
 Niels Ludvig Westergaard – afdød orientalist
 Jack G. Westergaard – afdød konservativ politiker
 Dicte – sanger og sangskriver født Benedicte Westergaard Madsen

Wikipedia har også en artikel om:
 Per Westergård Jensen – chefredaktør for Fyns Stifttidende
Live A Little, Love A Little

Live A Little, Love A Little er en amerikansk film fra 1968. Filmen, hvis hovedrolle blev spillet af Elvis Presley, blev produceret af Douglas Laurence på MGM og havde Norman Taurog som instruktør i det, der blev hans sidste film.

Filmen blev indspillet fra den 13. marts til den 8. maj 1968 og havde premiere den 23. oktober 1968. Den havde dansk premiere den 20. oktober 1969.

Live A Little, Love A Little var den 28. i rækken af film med Elvis Presley. Filmen, hvis manuskript blev skrevet af Michael A. Hoey og Dan Greenburg på basis af Greenburgs roman "Kiss My Firm But Pliant Lips", handler om en fotograf, der efterstræbes af den noget besynderlige Bernice og hendes hund. Undervejs spiller hun sin ekskæreste og fotografen ud mod hinanden, men filmen ender dog med, at fotografen og den kønne – men besynderlige – kvinde vælger hinanden.

Live A Little, Love A Little blev optaget i bl.a. Malibu i Californien, Marineland i Florida samt i Hollywood. 

Den danske titel på Live A Little, Love A Little var Elvis lever livet.

Musik 
Filmens 4 sange blev indspillet den 7. marts 1968 hos Western Recorders Inc. i Los Angeles. Som ved Elvis' forrige film, Stay Away, Joe, valgte RCA at undlade at udsende et samlet soundtrack fra filmen. I stedet blev "A Little Less Conversation" og "Almost In Love" i september 1968 udsendt som single, uden dog tilnærmelsesvis at nå toppen af hitlisterne. Næste måned blev "Edge Of Reality" anvendt som B-side til "If I Can Dream" (W. Earl Brown). Filmens åbningssang (der var ingen titelmelodi) "Wonderful World" blev udgivet på LP'en Singer Presents Elvis Singing Flaming Star And Others, der kom i november 1968.

"A Little Less Conversation" blev i 2001 anvendt i filmen Ocean's Eleven og året efter opnåede den stor succes i en remixet udgave, hvor den hollandske DJ Tom Holkenborg, under kunstnernavnet Junkie XL, lavede en bearbejdet version til en reklame for "Nike". Denne blev så godt modtaget, at man valgte at udsende den som single den 10. juni 2002, hvor den strøg lige til top på alverdens hitlister.

De fire sange i Live A Little, Love A Little var:

 "Wonderful World" (Doug Flett, Guy Fletcher)
 "Edge Of Reality" (Bernie Baum, Bill Giant, Florence Kaye)
 "A Little Less Conversation" (Billy Strange, Mac Davis)
 "Almost In Love" (Luiz Bonfá, Randy Starr)

Andet 
I rollen som Bernice ses Michele Carey, der bl.a. huskes for en birolle i John Waynes film El Dorado fra 1966.

"Albert", den store Grand Danois, som er med i filmen, blev spillet af Elvis Presleys egen hund "Brutus".

Uvist af hvilken grund har Live a Little, Love a Little aldrig haft premiere i England, men udkom dog på DVD i 2007.

Eksterne henvisninger 
 

Elvis Presley-film
Amerikanske film fra 1968
Musicalfilm fra USA
Beast (Marvel Comics)

Beast (Henry Philip "Hank" McCoy) er en mutant superhelt som er tilknyttet X-Men af Marvel Comics. Han var en af gruppens oprindelige fem medlemmer, og har siden sin debut gennemgået to yderligere drastiske mutationer.

På trods af sit primitive dyriske udseende er Beast højintilligent og har smag for fine vine og klassisk musik. Han er en af verdens førende forskere i biokemi og genetik, uddannet i lægevidenskab, og underviser i matematik og videnskab på Xavier Instituttet.

Eksterne henvisninger 
 Beast på ComicWiki 
 Beast (Henry McCoy) på marvel.com 
 

Figurer fra Marvel Comics
Deutsche Banks hovedkvarter

Deutsche Banks hovedkvarter (tysk: Deutsche Bank Zwillingtürme eller Deutsche Bank-Hochhaus, engelsk: Deutsche Bank Twin Towers) er et kontorkompleks i Frankfurt am Main i Tyskland.

Bygningen består af to skyskrabere, som begge er 155 meter høje, og med hhv. 40 og 38 etager.

Byggeriet blev påbegyndt i 1979 og afsluttet i 1984.

S-Bahn-stationen Taunusanlage ligger ved foden af bygningen, som oprindeligt var planlagt som et af den amerikanske hotelgruppe Hyatt's hoteller.

Eksterne henvisninger 

 Deutsche Bank 

Skyskrabere i Tyskland
Etableret i 1984
Bygninger, konstruktioner og anlæg i Frankfurt am Main
Sjelekhov

Sjelekhov (, ) er en by med  indbyggere, beliggende i Irkutsk oblast i det Sibiriske føderale distrikt af Rusland omkring 20 kilometer sydvest for hovedbyen Irkutsk.

Geografi 
Sjelekhov ligger ved floden Irkut, en biflod til Angara. Sjelekhov er en stationsby på den Den transsibiriske jernbane, 5.204 kilometer fra Moskva.

Historie 
Sjelekhov blev grundlagt i 1953 som en satellitby til Irkutsk i forbindelse med opførelsen af et aluminiumværk. Bebyggelsen fik officiel status af by i 1962. Byen er opkaldt efter den russiske sømand og opdagelsesrejsende Grigorij Sjelekhov (1747-1895)

Indbyggerudvikling

Venskabsbyer 
Sjelekhov er venskabsby med:
 Nomi, Japan
 Rylsk, Rusland

Referencer

Eksterne henvisninger 

 Byhjemmeside  
 Schelechow på mojgorod.ru 

Byer i Irkutsk oblast
Lygtemand

Lygtemand (lygtemænd) hører til den gamle overtro i Skandinavien og Europa. I Norden tænkes de at være små væsener, der er udstyret med en lygte, mens de i Storbritannien, Irland og USA enten kan være en fortabt sjæl, der af Djævelen har fået et enkelt glødende kul at varme sig ved, eller et spøgelseslys skabt af overnaturlige eller udøde væsener eller ånder. Andre lande verden over har tilsvarende historier til at forklare sådanne lys. 

Lygtemænd ses i mørke og sumpede områder, hvor de forsøger at lokke mennesker med sig ud i mosen, hvor de vil omkomme. En lygtemand er i stand til at opdele sig og blive til flere. Ifølge overleveringen kan man beskytte sig mod lygtemænd ved at vende indersiden af sin hue udad. Tillige skal man undgå at pege på en lygtemand, da det vil drage ham hen mod én.

Lygtemænd siges at være lumske – nogle viser dig til din skæbne, andre lokker dig på dybt vand (for eksempel længere ud i mosen), og de har derfor i en del folketro, bl.a. keltisk og nordisk, ry som en slags "skæbne-vejvisere".

Naturfænomen 
Lygtemænd menes at være forekomster af naturgas, bl.a. silan, i f.eks. moser eller i marsken. Gassen siver op, og ved kontakt med den omgivende luft i naturen antændes den og flammer op i små blå gasflammer.

Eksterne henvisninger 

Overtro
Nordisk mytologi
Sagnfigurer
Lisa Chappell

Lisa Irene Chappell (født 18. oktober 1968) er en newzealandsk skuespillerinde og sangerinde.

Skuespil 
Chappell spillede i utallige roller i New Zealand, som f.eks Gloss, Shortland Street, Hercules: The Legendary Journeys, og City Life. Fra 2000 spillede hun rollen som Claire McLeod i den australske tv-serie McLeod's Daughters. For denne rolle vandt hun 1 pris for “mest populære nye kvindelige talent i 2002, og populæreste skuespillerinde i 2003. Hun besluttede at lægge den rolle på hylden efter tredje sæson, for ikke at gro fast, og hendes rolle blev dræbt da hendes bil faldt ned over en klippe .

Lisa har også været med i teaterstykket Educating Rita, der tog på tour i Australien i 2007. I 2009 spillede med med i serien ”The Cult”, hvor hun spillede Sophie, som er en serie fra New Zealand.

Musikken 
Hendes debutalbum, When Then Is Now, blev udgivet den 1. maj, 2006. efter udgivelsen af albummet tog hun på en mindre tour rundt i Australien og New Zealand for at promoverer sit album.

Fodnoter

Eksterne henvisninger 
 
 
 

Skuespillere fra New Zealand
Personer fra Auckland
Piratpartiet

Piratpartiet er et svensk politisk parti, der agiterer for gennemgribende indskrænkninger i ophavsrettens omfang og varighed samt styrkelsen af den personlige frihed.

Partiet blev grundlagt d. 1. januar 2006 af Rickard Falkvinge og opnåede hurtigt en betydelig popularitet, der afstedkom, at lignende partier opstod i en række andre europæiske lande, herunder også i Danmark. Ser man på medlemstallene alene var Piratpartiet i april 2009 det tredjestørste parti i Sverige.

Partiet opnåede 0,65 % af stemmerne ved valget i 2010 og er derfor ikke repræsenteret i Sveriges riksdag. De har imidlertid to repræsentanter i Europaparlamentet efter at have fået 7,1 % af stemmerne ved Europaparlamentsvalget 2009.

Partiet har sin største vælgergruppe blandt yngre mænd, særligt i aldersgruppen 20-29 år. Relativt få kvinder støtter partiet.

Politisk platform 
Piratpartiet mener, at ophavsretten skal være et kompromis mellem samfundets behov for at sprede kundskab og behov for incentiver til at skabe og videreudvikle kultur. De mener imidlertid, at dagens system er i ubalance, og at der foregår "et udbredt og systematisk misbrug af dagens ophavsret" med det formål at begrænse adgangen til kultur. Partiet ønsker derfor at legalisere fildeling til ikke-erhvervsmæssige formål og indføre et forbud mod DRM. Samtidig mener partiet, at den nuværende beskyttelsesperiode på kulturelle frembringelser på kunstnerens livstid plus 70 år er absurd og går derfor ind for at reducere denne til fem år efter publikationstidspunktet.

Partiet er generelt modstandere af patenter og i særlig grad patenter på lægemidler. Piratpartiet argumenterer med, at patenter fører til, at hundredetusindvis af fattige over hele verden ikke har råd til livsvigtig medicin, og at medicinsk forskning fokuserer på mindre vigtige ting som livsstilssygdomme i stedet for livstruende sygdomme som malaria, samt at patenterne gør, at offentlige sundhedsbudgetter bliver unaturligt høje. Partiet vil derfor på sigt afskaffe patenter på lægemidler og hellere finde alternative måder at finansiere medicinsk forskning på.

Piratpartiet er også modstandere af softwarepatenter og mener, at disse hæmmer den tekniske udvikling i IT-sektoren. De mener, at sådanne patenter særligt rammer små og mellemstore virksomheder, og at der på sigt må være et forbud mod patentering af software..

Piratpartiets tredje hovedsag er den personlige frihed. Piratpartiet mener, at aflytning af e-post, sms og andre kommunikationsmidler bør forbydes på samme måde som det er forbudt at læse andres breve. Partiet er også imod EUs datalagringsdirektiv og ønsker reformer af unionen, som de mener mangler transparens og åbenhed. Piratpartiet tager dog ikke stilling til, om Sverige bør være medlem af EU eller ej.

Partiformand

Referencer 
 Rydell, Anders og Sundberg, Sam: Piratarna : De svenske fildelarna som plundrade Hollywood. Ordfront : Stockholm, 2009.

Kilder

Eksterne henvisninger 

 Piratpartiet.se

Politiske partier i Sverige
Sveriges politik
Doro Pesch

Doro Pesch (født 3. juni 1964 i Düsseldorf) er en tysk Heavy Metalsangerinde. Hun var i 1980'erne sangerinde i bandet Warlock, men skabte i 1990'erne en solokarriere.

Biografi 
Doro var en af få kvindelige vokalister fra 1980'ernes heavy metal scene. Oprindelig var hun i bandet Snakebite, men forlod dette i 1983 for fro at være med i bandet Warlock. Etter det fjerde studiealbum, Triumph And Agony, i 1987, havde der været så mange udskiftninger i bandet at hun var det eneste oprindelige medlem som var tilbage. Da hun skiftede pladeselskab ændrede hun navnet på bandet (teknisk set et nyt band) til Doro, da rettighederne til navnet Warlock tilhørte det gamle pladeselskab. Det femte album Force Majure (1989) var da under navnet Doro, og bandet Doros debutalbum. 

Doro bor nu, 2009, i New York og har en solokarriere.

Diskografi

Warlock

Studioalbum 
 Burning the Witches (1984)
 Hellbound (1985) 
 True As Steel (1986)
 Triumph And Agony (1987)

Samlealbum 
 Rare Diamonds (1991)
 Earth Shaker Rock (1998)

EP-er 
 You Hurt My Soul (1985)

Singler 
 Fight for Rock (1986)

Demoer 
 Mausoleum Demo (1983)

Doro 
 Force Majeure (1989)
 Doro – produsert av Gene Simmons (1990)
 Rare Diamonds (1991)
 True At Heart (1991)
 Angels Never Die (1993)
 Bad Blood (1993)
 Doro Live – innspilt på konserter i Tyskland på Angels Never Die turne (1993)
 Machine II Machine (1995)
 Machine II Machine: Electric Club Mixes (1995)
 Love Me In Black (1998)
 Calling The Wild (2000)
 Fight (2002)
 Warrior Soul (2006)

Opsamlingsalbum 
 The Ballads (1998)
 Best Of (1998)
 Classic Diamonds (2004)
 20 Years A Warrior Soul – fan box set, med DVD, [2006)

Singler 
 Burn It Up (2000)
 Ich will Alles (2000)
 White Wedding (2001)
 Let Love Rain On Me (2004)
 In Liebe und Freundschaft (single, 2005)

DVD 
 Für Immer – dobbel-DVD (2003)
 Classic Diamonds – The DVD (2004)

Eksterne henvisninger 

 Doro Pesch webside 
 Doro  på MySpace

Sangere fra Tyskland
Personer fra Düsseldorf